techiaith/cofnodycynulliad_en-cy huggingface dataset:
English: Yes, you're right to point out the role of allied health professionals and frequently in our debates about health in this place, we talk about doctors, and maybe nurses, and we ignore lots of the other healthcare professionals who are important in making the whole system work. And in this area, early rehabilitation, it is that earlier access to a range of different therapists that makes the biggest difference to getting people back into their own homes and the earliest possible recovery. And actually, Aneurin Bevan have a good record in this area of the improvement they've made. The latest audit report suggests that they have twice the average of the audit of those people when they have completed their six-month follow-up. So, not just getting people out and mobilised early and back into their own homes, but the follow-up plan for after they've returned to their own homes too. And we have about 70 per cent compliance with the timescale to have their rehab goals agreed within five days, and that's much better than a range of other units across the UK. So, this is a health board that is looking forward, is looking at further improvements being made and is absolutely, as you made the point, thinking about those other allied health professionals and their crucial role in having effective recovery and rehabilitation.
Welsh: Ydych, rydych yn iawn i dynnu sylw at rôl gweithwyr proffesiynol perthynol i iechyd, ac yn aml yn ein dadleuon am iechyd yn y lle hwn, rydym yn sôn am feddygon, ac efallai nyrsys, ac rydym yn anwybyddu llawer o'r gweithwyr iechyd proffesiynol eraill sy'n bwysig er mwyn sicrhau bod y system gyfan yn gweithio. Ac yn y maes hwn, adsefydlu cynnar, y mynediad cynharach at amrywiaeth o therapyddion gwahanol sy'n gwneud y gwahaniaeth mwyaf i sicrhau bod pobl yn dychwelyd i'w cartrefi eu hunain ac yn gwella cyn gynted â phosibl. Ac mewn gwirionedd, mae gan Aneurin Bevan record dda yn y maes hwn o ran y gwelliant y maent wedi'i wneud. Awgryma adroddiad diweddaraf yr archwilwyr fod ganddynt ddwywaith cyfartaledd archwilio'r bobl hynny pan fyddant wedi cwblhau eu hapwyntiad dilynol ar ôl chwe mis. Felly, nid yn unig sicrhau bod pobl yn mynd allan ac yn symud o gwmpas yn fuan ac yn ôl i'w cartrefi eu hunain, ond y cynllun dilynol wedi iddynt ddychwelyd i'w cartrefi eu hunain hefyd. Ac mae gennym gyfradd gydymffurfio o oddeutu 70 y cant gyda'r amserlen i gytuno ar eu nodau adsefydlu o fewn pum niwrnod, ac mae hynny'n llawer gwell nag amryw o unedau eraill ledled y DU. Felly, mae hwn yn fwrdd iechyd sy'n edrych tua'r dyfodol, sy'n edrych ar wneud gwelliannau pellach ac sy'n sicr, fel y dywedoch, yn meddwl am y gweithwyr proffesiynol perthynol i iechyd eraill hynny a'u rôl hanfodol yn sicrhau prosesau adfer ac adsefydlu effeithiol.
English: Thank you for the question in your new role on the back benches, figuratively at least. I expect all health boards to plan and provide services that meet the needs of their people. This includes the provision of sufficient numbers of beds in different settings across our healthcare system to meet local and national expected demand. That, of course, must take into account the fluctuations in demand that occur throughout the year.
Welsh: Diolch am y cwestiwn yn eich rôl newydd ar y meinciau cefn, yn ffigurol o leiaf. Rwy'n disgwyl i bob bwrdd iechyd gynllunio a darparu gwasanaethau sy'n diwallu anghenion eu pobl. Mae hyn yn cynnwys darparu niferoedd digonol o welyau mewn gwahanol leoliadau ar draws ein system gofal iechyd i fodloni'r galw lleol a chenedlaethol disgwyliedig. Mae'n rhaid i hynny, wrth gwrs, ystyried yr amrywiadau yn y galw sy'n digwydd drwy gydol y flwyddyn.
English: Thank you for your good wishes - I'll take it as a backhanded compliment, Cabinet Secretary. [ Laughter.] Cabinet Secretary, we know full well that one of the big issues that arrive in the winter pressure months in particular is access to beds within the Welsh NHS. I'm sure, through the summer recess, you and your officials have been working with health boards the length and breadth of Wales over winter preparedness plans. What confidence can you give people working within the Welsh NHS, and the people of Wales, that you have addressed the crisis in bed availability that exists in some health boards across Wales, so that we will have some respite from some of the backlog that happens in accident and emergency departments because people cannot progress through the hospital through lack of beds within district general hospitals across Wales?
Welsh: Diolch am eich dymuniadau da - fe'u cymeraf fel canmoliaeth ddeufiniog, Ysgrifennydd y Cabinet. [ Chwerthin.] Ysgrifennydd y Cabinet, gwyddom yn iawn mai un o'r problemau mawr sy'n ein hwynebu yn ystod misoedd anodd y gaeaf, yn arbennig, yw mynediad at welyau yn GIG Cymru. Rwy'n siŵr, drwy doriad yr haf, eich bod chi a'ch swyddogion wedi bod yn gweithio gyda byrddau iechyd ledled Cymru ar gynlluniau paratoi ar gyfer y gaeaf. Pa hyder y gallwch ei roi i bobl sy'n gweithio yn GIG Cymru, ac i bobl Cymru, eich bod wedi mynd i'r afael â'r argyfwng o ran argaeledd gwelyau a geir mewn rhai byrddau iechyd ledled Cymru, fel y gallwn gael rhywfaint o ddiogelwch rhag peth o'r ôl-gronni sy'n digwydd mewn adrannau damweiniau ac achosion brys gan na all bobl symud drwy'r ysbyty oherwydd diffyg gwelyau mewn ysbytai cyffredinol dosbarth ledled Cymru?
English: I thank you for that question. I really do wish you well in your new role in the Chamber. I expect to see you on many occasions in these questions, no doubt. When you actually look at our bed numbers, last year we had over 400 additional beds throughout the whole system created to deal with winter pressure. So, that's essentially the size of a reasonably sized district general hospital of extra capacity within our system. We do find even more acute pressure in the winter, as we regularly rehearse, and I'm sure we'll have opportunities to do so in the coming months. That is not just about beds within the hospital part of this; it's actually about getting people into supported social care to get them out of the hospitals. The flow is our biggest problem. So, in that sense that isn't just about capacity; that's about how we manage demand and manage flows throughout our whole system. That is work that is being done in planning for this winter, with the Government working together with health boards, trusts and partners to try to make sure that we have the best possible response to the extraordinary demands we know our system faces in the winter. We do still, though, have a higher proportion of beds for the population within Wales compared to England. We still look again at both bed numbers and bed occupancy, and, crucially, at how those numbers are used to make the whole system work and, in particular, the join between health and the social care system.
Welsh: Diolch am eich cwestiwn. Rwyf o ddifrif yn dymuno'n dda ichi yn eich rôl newydd yn y Siambr. Rwy'n disgwyl eich gweld ar sawl achlysur yn ystod y cwestiynau hyn, heb os. Pan edrychwch ar niferoedd ein gwelyau, y llynedd roedd gennym dros 400 o welyau ychwanegol drwy'r system gyfan ar gyfer ymateb i bwysau'r gaeaf. Felly, mae hynny'n cyfateb i ysbyty cyffredinol dosbarth o faint rhesymol o ran capasiti ychwanegol yn ein system. Rydym yn wynebu pwysau hyd yn oed yn fwy difrifol yn y gaeaf, fel y dywedwn yn rheolaidd, ac rwy'n siŵr y cawn gyfleoedd i wneud hynny dros y misoedd nesaf. Nid oes a wnelo hynny'n unig â'r rhan o hyn sy'n ymwneud â gwelyau yn yr ysbyty; mae'n ymwneud â sicrhau bod pobl yn mynd i ofal cymdeithasol a gefnogir er mwyn eu cael allan o'r ysbytai. Y llif yw ein problem fwyaf. Felly, yn yr ystyr honno, nid oes a wnelo hynny â chapasiti yn unig; mae'n ymwneud â sut y rheolwn y galw a'r llif drwy ein system gyfan. Mae hwnnw'n waith sy'n mynd rhagddo wrth gynllunio ar gyfer y gaeaf hwn, gyda'r Llywodraeth yn cydweithio â'r byrddau iechyd, yr ymddiriedolaethau a phartneriaid i geisio sicrhau bod gennym yr ymateb gorau posibl i'r gofynion anarferol y gwyddom eu bod yn wynebu ein system yn y gaeaf. Fodd bynnag, mae gennym gyfran uwch o welyau ar gyfer y boblogaeth yng Nghymru o gymharu â Lloegr. Rydym yn parhau i edrych eto ar niferoedd a defnydd gwelyau, ac yn hollbwysig, ar sut y defnyddir y niferoedd i sicrhau bod y system gyfan yn gweithio, ac yn arbennig, y cysylltiad rhwng iechyd a'r system gofal cymdeithasol.
English: Following a campaign and a subsequent post on social media, I received numerous distressing e-mails from women who have suffered as a result of inadequate provision of support and suitable hospital beds for women experiencing miscarriage. One woman told me a harrowing story of being admitted to a hospital with a suspected miscarriage, only to be placed on a ward next to the labour unit. During the evening, in extreme pain, she was forced to see one of a pair of miscarried twins on the floor of a toilet. She described this as 'the most horrific, heart-breaking episode of my life', as I'm sure we can all imagine. Yesterday, the campaign group, Fair Treatment for the Women of Wales, published their report with recommendations for improving miscarriage care. These include ensuring that early pregnancy units provide support services in line with National Institute for Health and Care Excellence guidelines, improved emotional support and establishing recurrent pregnancy-loss clinics. Will you commit, Cabinet Secretary, to working with the campaigners on this important issue and to implement the recommendations in that report?
Welsh: Yn dilyn ymgyrch a chynnwys dilynol ar y cyfryngau cymdeithasol, cefais nifer o negeseuon e-bost trallodus gan fenywod sydd wedi dioddef o ganlyniad i ddarpariaeth annigonol o gymorth a gwelyau ysbyty addas ar gyfer menywod sy'n dioddef camesgoriad. Dywedodd un fenyw stori dorcalonnus wrthyf am gael ei derbyn i'r ysbyty pan dybiwyd ei bod wedi cael camesgoriad, ac fe'i rhoddwyd mewn ward wrth ymyl yr uned esgor. Yn ystod y nos, mewn poen eithafol, bu'n rhaid iddi weld un o bâr o efeilliaid a gamesgorwyd ar lawr y toiled. Disgrifiodd hyn fel 'y digwyddiad mwyaf erchyll a thorcalonnus yn fy mywyd', fel rwy'n siŵr y gall pob un ohonom ddychmygu. Ddoe, cyhoeddodd y grŵp ymgyrchu, Triniaeth Deg ar gyfer Menywod Cymru, eu hadroddiad gydag argymhellion ar gyfer gwella gofal camesgor. Maent yn cynnwys sicrhau bod unedau beichiogrwydd cynnar yn darparu gwasanaethau cymorth yn unol â chanllawiau'r Sefydliad Cenedlaethol dros Ragoriaeth mewn Iechyd a Gofal, gwell cymorth emosiynol a sefydlu clinigau colli beichiogrwydd sy'n digwydd dro ar ôl tro. A wnewch chi ymrwymo, Ysgrifennydd y Cabinet, i weithio gyda'r ymgyrchwyr ar y mater pwysig hwn ac i roi argymhellion yr adroddiad hwnnw ar waith?
English: I recognise the distressing picture that you paint, which spells out people's real experience within our system. We regularly talk about when healthcare goes right - as we should do to celebrate that, as we have done this year - but we recognise that when healthcare goes wrong it can have a significant and continuing impact on people's general health and well-being. I'll be more than happy to make sure that my officials, including, if it would be appropriate, the chief nurse's department, I think, have a look at the report to see what constructive progress we can make in having a conversation with the campaigners about the current state of affairs within the NHS, and, in particular, about how we make further improvements.
Welsh: Rwy'n cydnabod y darlun torcalonnus a ddisgrifiwyd gennych, sy'n amlygu profiad go iawn pobl yn ein system. Rydym yn siarad yn rheolaidd ynglŷn â phan fydd gofal iechyd yn mynd yn iawn - fel y dylem ei wneud i ddathlu hynny, fel rydym wedi'i wneud eleni - ond rydym yn cydnabod, pan fydd gofal iechyd yn mynd o'i le, y gall gael effaith sylweddol a pharhaus ar iechyd a lles cyffredinol pobl. Rwy'n fwy na pharod i sicrhau bod fy swyddogion, gan gynnwys, os yw'n briodol, adran y brif nyrs, rwy'n credu, yn edrych ar yr adroddiad i weld pa gynnydd adeiladol y gallwn ei wneud i gael trafodaeth gyda'r ymgyrchwyr ynglŷn â'r sefyllfa ar hyn o bryd yn y GIG, ac yn benodol, ynglŷn â sut y mae sicrhau gwelliannau pellach.
English: Cabinet Secretary, we all understand that the availability of beds is critical, particularly with winter pressures, and Andrew R.T. Davies has highlighted that very much. In May, my local health board undertook a consultation on what it called service changes, but what, in fact, were bed closures. They recommended that 79 temporarily closed beds would be permanently closed and another 46 would be closed. As a result of my objections, and others objecting to some of that, we had a watered-down version, but I still worry very much that that watered-down version will result in that total of 125 beds being closed. I ask the question: why aren't you looking at relocating those beds to other services, because there is demand elsewhere? The reason they're closing them is that they say they've improved services - they're getting people through the hospital faster, therefore the beds become less used as people move on. But, there are many other areas in hospitals where beds are being waited for. Will you now go to health boards and say to them, before they close any further beds, they must look at the service provision across their services to see if they can relocate those beds to other clinical needs to ensure that people don't have to wait for a hip operation or other purposes because there isn't a bed for them?
Welsh: Ysgrifennydd y Cabinet, mae pob un ohonom yn deall bod argaeledd gwelyau yn hollbwysig, yn enwedig gyda phwysau'r gaeaf, ac mae Andrew R.T. Davies wedi tynnu sylw at hynny. Ym mis Mai, cynhaliwyd ymgynghoriad gan fy mwrdd iechyd lleol ar yr hyn a alwai'n newidiadau i'r gwasanaeth, ond a oedd yn golygu cael gwared ar welyau mewn gwirionedd. Roeddent yn argymell y dylid cael gwared ar dros 79 o welyau na châi eu defnyddio dros dro yn barhaol, ac y dylid cael gwared ar 46 gwely arall. O ganlyniad i fy ngwrthwynebiad, a gwrthwynebiad eraill i hynny, cawsom fersiwn wannach, ond rwy'n dal i bryderu'n fawr y bydd y fersiwn wannach yn arwain at gael gwared ar 125 o welyau. Rwy'n gofyn y cwestiwn: pam nad ydych yn ystyried adleoli'r gwelyau hynny i wasanaethau eraill, gan fod galw mewn mannau eraill? Y rheswm pam eu bod yn cael gwared arnynt yw am eu bod yn dweud eu bod wedi gwella gwasanaethau - maent yn symud pobl drwy'r ysbyty yn gyflymach, ac felly mae'r gwelyau'n cael llai o ddefnydd wrth i bobl symud ymlaen. Ond ceir llawer o fannau eraill mewn ysbytai lle mae pobl yn aros am welyau. A wnewch chi fynd at y byrddau iechyd a dweud wrthynt, cyn iddynt gael gwared ar ragor o welyau, fod yn rhaid iddynt ystyried darpariaeth y gwasanaeth ar draws eu gwasanaethau i weld a allant adleoli'r gwelyau i anghenion clinigol eraill er mwyn sicrhau nad oes yn rhaid i bobl aros am lawdriniaeth ar eu clun neu rywbeth arall am nad oes gwely ar eu cyfer?
English: I recognise the point you're making, and we've had several discussions outside the Chamber about issues in ABMU and I know you've been engaged directly with the health board. In terms of the health boards discharging their responsibilities on this issue, they of course need to have a plan about the appropriate number of beds in the appropriate part of the system and the staff to go with them. And, here, the health board said that they had improved services so they didn't need beds in one part of the system so they could appropriately treat and look after people throughout the wider health and care system. I actually think that the biggest limiting step in actually having bed numbers in different parts of our service is about actually having the appropriate staff to deliver the services in them. But I'm clear about the processes the health boards must go through about needing to have evidence of the impact and the benefit to be delivered by changing bed numbers and what that means in terms of the staff and the service provision and, crucially, of course, the quality of care that people are provided. We have lots of good examples in 'A Healthier Wales' of where we do need to see a shift in our system to move people out of hospital care more quickly. That means different capacity within social care as well. So, I will look again at the experience of ABMU, and I'm sure you'll take the opportunity to talk to me about it as well to make sure they do get this right in the future as well.
Welsh: Rwy'n cydnabod y pwynt rydych yn ei wneud, ac rydym wedi cael nifer o drafodaethau y tu allan i'r Siambr ynghylch materion ym Mhrifysgol Abertawe Bro Morgannwg a gwn eich bod wedi ymgysylltu'n uniongyrchol â'r bwrdd iechyd. O ran y byrddau iechyd yn cyflawni eu cyfrifoldebau ar y mater hwn, mae angen iddynt sicrhau wrth gwrs fod ganddynt gynllun mewn perthynas â'r nifer briodol o welyau yn y rhan briodol o'r system a'r staff i fynd gyda hwy. Ac yma, mae'r bwrdd iechyd wedi dweud eu bod wedi gwella gwasanaethau fel nad oes angen gwelyau mewn un rhan o'r system, fel y gallent drin ac edrych ar ôl pobl drwy'r system iechyd a gofal ehangach. Mewn gwirionedd, credaf mai'r cam mwyaf cyfyngol o ran cael gwelyau mewn gwahanol rannau o'n gwasanaeth yw cael y staff priodol i ddarparu'r gwasanaethau sydd ynddynt. Ond rwy'n glir ynglŷn â'r prosesau sy'n rhaid i'r byrddau iechyd eu dilyn mewn perthynas â'r angen i gael tystiolaeth o'r effaith a manteision newid niferoedd gwelyau a'r hyn y mae hynny'n ei olygu o ran y staff a darpariaeth y gwasanaeth, ac yn allweddol, wrth gwrs, ansawdd y gofal sy'n cael ei ddarparu i bobl. Mae gennym lawer o enghreifftiau da yn 'Cymru Iachach' o ble mae angen inni weld newid yn ein system er mwyn symud pobl o ofal ysbyty yn gynt. Mae hynny'n golygu capasiti gwahanol o fewn gofal cymdeithasol yn ogystal. Felly, fe edrychaf eto ar brofiad Prifysgol Abertawe Bro Morgannwg, ac rwy'n siŵr y byddwch yn manteisio ar y cyfle i siarad â mi am y peth hefyd er mwyn sicrhau eu bod yn gwneud hyn yn iawn yn y dyfodol.
English: Diolch, Llywydd. Cabinet Secretary, following the July publication of the Welsh Government response to the parliamentary review, I note you indicated that the regional partnership boards are to be responsible for directing change and that you intend to issue guidance. Could you please tell us when will this guidance be forthcoming on the transformational change, and, considering that the progress of the regional boards has been highly inconsistent to date, how can you be confident that progress and transformation will be equitable across all the health boards?
Welsh: Diolch, Lywydd. Ysgrifennydd y Cabinet, yn dilyn cyhoeddi ymateb Llywodraeth Cymru i'r adolygiad seneddol ym mis Gorffennaf, nodaf eich bod wedi dweud mai'r byrddau partneriaeth rhanbarthol sy'n gyfrifol am gyfarwyddo newid a'ch bod yn bwriadu cyhoeddi canllawiau. A allech chi roi gwybod inni pryd y bydd y canllawiau hyn ar y newid gweddnewidiol yn barod, ac o ystyried bod cynnydd y byrddau rhanbarthol wedi bod yn anghyson iawn hyd yn hyn, sut y gallwch fod yn hyderus y bydd y cynnydd a'r newid yn deg ar draws y byrddau iechyd?
English: So, given what you've just said about the role that you see the regional boards performing, can you explain then how that ties in to the national transformation board? Will they be the ones who are responsible, ultimately, for the transformation of the national health service? And, as I'm sure you are aware, business process re-engineering is a highly defined skill and it takes a lot of experience to do it successfully, especially in an organisation as large as the NHS - and please accept that, when I refer to the NHS, I refer to NHS and social care, because the two are integral to each other. So, I'd like to understand what additional resources you might be putting in place to support both the national board and the regional partnership boards in terms of people with absolute transformational business process re-engineering skills. And when will you be measuring - or how will you put in place a series of key performance indicators so that we know how well they are doing and what timescales they are doing it to?
Welsh: Felly, o ystyried yr hyn rydych newydd ei ddweud ynglŷn â'r rôl rydych yn credu y bydd y byrddau rhanbarthol yn ei chwarae, a allwch chi egluro sut y mae hynny'n cysylltu â'r bwrdd trawsnewid cenedlaethol? Ai'r bwrdd hwn fydd yn gyfrifol am drawsnewid y gwasanaeth iechyd gwladol yn y pen draw? Ac fel rwy'n siŵr eich bod yn ymwybodol, mae ailstrwythuro prosesau busnes yn sgìl hynod ddiffiniedig ac mae'n cymryd llawer o brofiad i'w wneud yn llwyddiannus, yn enwedig mewn sefydliad mor fawr â'r GIG - a chofiwch, pan gyfeiriaf at y GIG, fy mod yn cyfeirio at y GIG a gofal cymdeithasol, oherwydd mae'r ddau'n rhan annatod o'i gilydd. Felly, hoffwn ddeall pa adnoddau ychwanegol y gallech fod yn eu rhoi ar waith i gefnogi'r bwrdd cenedlaethol a'r byrddau partneriaeth rhanbarthol o ran pobl sydd â sgiliau ailstrwythuro prosesau busnes trawsnewidiol. A phryd y byddwch yn mesur - neu sut y byddwch yn rhoi cyfres o ddangosyddion perfformiad allweddol ar waith fel y cawn wybod pa mor dda y maent yn ei wneud a pha amserlenni y maent yn eu dilyn?
English: Thank you. Your Government has run the Betsi Cadwaladr health board for over three years now and we haven't seen sufficient improvements as of yet, I'm afraid. So, what are the main reasons why you have failed in that regard?
Welsh: Diolch. Mae'ch Llywodraeth chi wedi rhedeg bwrdd iechyd Betsi Cadwaladr ers dros dair blynedd erbyn hyn. Nid ydym ni wedi gweld gwelliannau digon sylweddol eto, mae gen i ofn. Felly, beth ydy'r prif resymau pam rydych chi wedi methu yn hynny o beth?
English: Since the introduction of special measures, we have announced a range of improvement frameworks, a range of actions and support that we have taken. Of course, I'll be dealing with more of this in question 3, but you will have noticed over the summer, for example, the additional £6.8 million of investment we've made within the health board. The reasons why the health board performance has not improved to a level that we would say is acceptable on all counts are varied. There are challenges about central leadership within the health board and there are challenges about shifting some local culture within the health board as well. We have seen some improvements, for example, in maternity services, which have been removed from special measures. We've seen improvement in some out-of-hours services. But I think I've covered the reasons for and my frustration with the inability to make as rapid a progress on a number of occasions - I'm sure I'll have an opportunity to do so again - including in the last statement I made in this place before summer recess.
Welsh: Ers cyflwyno mesurau arbennig, rydym wedi cyhoeddi amrywiaeth o fframweithiau gwella, amrywiaeth o gamau gweithredu a chymorth rydym wedi'u cymryd. Wrth gwrs, byddwn yn ymdrin â mwy o hyn yng nghwestiwn 3, ond byddwch wedi sylwi dros yr haf, er enghraifft, ar y £6.8 miliwn o fuddsoddiad ychwanegol rydym wedi'i wneud o fewn y bwrdd iechyd. Mae'r rhesymau pam nad yw perfformiad y bwrdd iechyd wedi gwella i lefel y byddem yn ei galw'n dderbyniol ar bob cyfrif yn amrywiol. Mae yna heriau ynghylch arweinyddiaeth ganolog o fewn y bwrdd iechyd ac mae yna heriau ynghylch newid rhywfaint o ddiwylliant lleol o fewn y bwrdd iechyd yn ogystal. Rydym wedi gweld rhai gwelliannau, er enghraifft, mewn gwasanaethau mamolaeth, sydd wedi cael eu tynnu o'r categori mesurau arbennig. Rydym wedi gweld gwelliannau mewn rhai gwasanaethau y tu allan i oriau. Ond credaf fy mod wedi crybwyll y rhesymau am hynny, ynghyd â fy rhwystredigaeth gyda'r anallu i wneud cynnydd mor gyflym ar nifer o achlysuron - rwy'n siŵr y caf gyfle i wneud hynny eto - gan gynnwys yn y datganiad diwethaf a wneuthum yn y lle hwn cyn toriad yr haf.